Обучението и възпитанието по БДП в предучилищното и училищното образование са целенасочен, системен и непрекъснат процес за формиране на социални знания и умения, както и за изграждане на принципни ценности като информираност, култура в отношенията, съобразителност, уважение към общността и правилата. За тази цел в ПГЕХТ „Проф. Асен Златаров“ ще се проведе тематичен ден по БДП, в който учениците ще бъдат запознати с предоставените материали от Държавна агенция „Безопасност на движението по пътищата (ДАБДП).

На 22.04.2025г. от 18:30 ч. ще се проведе и тематична родителска среща по БДП в онлайн среда. За целта ще се използват екипите на паралелките в Microsoft Teams. Срещата е част от инициативите на Министерството на образованието и науката за повишаване на пътната безопасност и за опазване живота и здравето на децата. Ще бъдат представени полезни материали, видеа и насоки относно ролята на семейството във възпитаването на култура за безопасно поведение на пътя.

Вашето участие и подкрепа са от съществено значение за изграждането на отговорно поведение у децата като участници в пътното движение.

Очакваме Ви!

Материалите по БДП са достъпни в електронната платформа „Дигитална раница“ като част от образователните ресурси със свободен достъп в нея, както и на официалната страница на ДАБДП на следните адреси:

[Не можем да върнем времето назад](https://www.sars.gov.bg/%D0%BD%D0%B5-%D0%BC%D0%BE%D0%B6%D0%B5%D0%BC-%D0%B4%D0%B0-%D0%B2%D1%8A%D1%80%D0%BD%D0%B5%D0%BC-%D0%B2%D1%80%D0%B5%D0%BC%D0%B5%D1%82%D0%BE-%D0%BD%D0%B0%D0%B7%D0%B0%D0%B4/) ● [Държавна агенция „Безопасност на движението по пътищата“ (gov.bg)](https://www.sars.gov.bg/polezna-informacia/)

[Наръчник за родители по безопасност на децата при движение по пътищата](https://sars.gov.bg/wp-content/uploads/Narachnik-za-roditeli-BDP/Narachnik-za-roditeli-BDP.pdf)

[Информационни материали](https://www.sars.gov.bg/news/brochures/#_)